Ευρωπαϊκό πρωτάθλημα υδατοσφαίρισης

Το **Ευρωπαϊκό πρωτάθλημα [[υδατοσφαίριση]]ς** είναι η ανώτερη διοργάνωση του αθλήματος μεταξύ εθνικών ομάδων των κρατών της Ευρώπης. Υπάρχει ανδρικό και γυναικείο πρωτάθλημα και διοργανώνεται από την Ευρωπαϊκή ομοσπονδία γνωστή ως **ΛΕΝ** (LEN από τα αρχικά: *Ligue Européenne de Natation*).

## Ιστορικό
Το πρώτο Ευρωπαϊκό πρωτάθλημα υδατοσφαίρισης διεξήχθη το 1926 στη Βουδαπέστη, μόνο για τις ανδρικές ομάδες. Το Χρυσό μετάλλιο κατέκτησε η Ουγγαρία. Το αντίστοιχο γυναικείο πρωτάθλημα καθυστέρησε σημαντικά, όπως όλες οι διοργανώσεις στη γυναικεία υδατοσφαίριση. Ξεκίνησε το 1985 στο Όσλο, και το Χρυσό μετάλλιο κατέκτησε η τότε πανίσχυρη Ολλανδία.
Μέχρι το 1999 τα πρωταθλήματα υδατοσφαίρισης αποτελούσαν μέρος του Ευρωπαϊκού Πρωταθλήματος Υγρού Στίβου, αλλά από το 2001 αποτελούν ξεχωριστή διοργάνωση, και διεξάγονται πλέον κάθε δύο χρόνια.
Έως το 1947 το πρωτάθλημα δεν είχε σταθερή συχνότητα διεξαγωγής. Από το 1950 έως το 1974 διεξαγόταν κάθε 4 χρόνια και ακολούθησε η διοργάνωση του 1977. Από την επόμενη διοργάνωση του 1981 διεξαγόταν ανά διετία τα μονά έτη έως το 2003, και από την επόμενη διοργάνωση του 2006 διεξάγεται ανά διετία τα άρτια έτη.

### Πρωτάθλημα Ανδρών
Ο αριθμός των ομάδων όπως και ο τρόπος διεξαγωγής της τελικής φάσης πέρασε από πολλές διακυμάνσεις μέχρι την τελική τους μορφή. Η μεγαλύτερη περίοδος με σταθερό αριθμό ομάδων ήταν από το 1993 έως το 2012, οπότε συμμετείχαν 12 ομάδες. Από το 2016 στην τελική φάση συμμετέχουν 16 ομάδες.

Η Εθνική Ελλάδας Ανδρών συμμετείχε για πρώτη φορά σε τελική φάση το 1970, οπότε κατέλαβε τη 10η θέση επί 15 χωρών. Η επόμενη συμμετοχή της ήταν το 1985, αλλά από το 1989 συμμετέχει συνεχώς. Η καλύτερη θέση που έχει καταλάβει είναι η 3η το 2026.

Πολυνίκης του θεσμού είναι η Ουγγαρία με 13 κατακτήσεις επί 36 διοργανώσεων.

### Πρωτάθλημα Γυναικών
Στο Πρωτάθλημα Γυναικών υπήρχε επίσης μεταβλητός αριθμός ομάδων στην τελική φάση έως το 1997. Από το 1999 και έως το 2014 
συμμετείχαν 8 ομάδες ενώ από το 2016 έως το 2020 συμμετείχαν 12 ομάδες χωρισμένες σε 2 ομίλους. Από το 2024 συμμετέχουν 16 ομάδες.

Η Εθνική Ελλάδας Γυναικών συμμετείχε για πρώτη φορά το 1989, και κατέκτησε την 7η θέση επί εννέα συμμετασχουσών χωρών. Έκτοτε συμμετέχει ανελλιπώς στις τελικές φάσεις και έχει κατακτήσει τέσσερις φορές το Ασημένιο Μετάλλιο τα έτη 2010, 2012, 2018 και 2022 καθώς και το Χάλκινο Μετάλλιο το 2024 και το 2026.

Οι ομάδα της Ολλανδίας έχει τις περισσότερες κατακτήσεις με 7 τρόπαια επί 21 διοργανώσεων.

## Σύστημα διεξαγωγής
Από το 2026 στην τελική φάση συμμετέχουν 16 ομάδες, τόσο στο Πρωτάθλημα Ανδρών όσο και στο Πρωτάθλημα Γυναικών.
Οι ομάδες χωρίζονται σε 4 ομίλους των 4 ομάδων εκάστη, χωρίς διαχωρισμό σε κατηγορίες δυναμικότητας. Οι όμιλοι φέρουν τις ονομασίες **Α**, **Β**, **Γ** και **Δ**. Σε κάθε όμιλο οι ομάδες αγωνίζονται μεταξύ τους σε αγώνες ενός γύρου.
Με το τέλος των αγώνων των ομίλων, οι τρεις πρώτες ομάδες κάθε ομίλου **Α**, **Β**, **Γ** και **Δ** προκρίνονται στη δεύτερη ομαδική φάση, ενώ οι ομάδες που καταλαμβάνουν την 4η θέση στους ομίλους αγωνίζονται σε αγώνες κατάταξης για τις θέσεις 13–16.
Στη δεύτερη ομαδική φάση, οι 12 προκριθείσες ομάδες χωρίζονται σε δύο ομίλους των 6 ομάδων, με τον Όμιλο **Ε** να αποτελείται από τις ομάδες που προκρίθηκαν από τους ομίλους **Α** και **Γ** και τον Όμιλο **ΣΤ** από τις ομάδες που προκρίθηκαν από τους ομίλους **Β** και **Δ**. Τα αποτελέσματα των αγώνων της πρώτης φάσης μεταξύ των ομάδων που προέρχονται από τον ίδιο αρχικό όμιλο μεταφέρονται στη δεύτερη φάση.
Με το τέλος των αγώνων της δεύτερης ομαδικής φάσης, οι δύο πρώτες ομάδες κάθε ομίλου **Ε** και **ΣΤ** προκρίνονται στα ημιτελικά.
Οι αγώνες συνεχίζονται με νοκ-άουτ παιχνίδια για την ανάδειξη της Πρωταθλήτριας ομάδας, όσο και για την τελική κατάταξη. 

## Μετάλλια και 4η θέση στην Υδατοσφαίριση Ανδρών

### Πίνακας μεταλλίων ανδρών
Στους άνδρες κυρίαρχη είναι η Ουγγαρία με 13 τίτλους και ακολουθούν η Σερβία και η πρώην Σοβιετική Ένωση με πέντε τίτλους κάθε μία. 

## Μετάλλια και 4η θέση στην Υδατοσφαίριση Γυναικών

### Πίνακας μεταλλίων γυναικών
Στις γυναίκες κυρίαρχη είναι η Ολλανδία με 7 χρυσά.

## Παραπομπές


## Εξωτερικοί σύνδεσμοι - Πηγές
* Ο επίσημος ιστότοπος της ΛΕΝ - Υδστοσφαίριση www.len.eu
* Ευρωπαϊκό Πρωτάθλημα Υδατοσφαίρισης Ανδρών www.todor66.com
* Ευρωπαϊκό Πρωτάθλημα Υδατοσφαίρισης Γυναικών www.todor66.com
* Ευρωπαϊκά Πρωταθλήματα Υδατοσφαίρισης Ανδρών - Γυναικών www.todor66.com
*  sports123.com
*  sports123.com
* Ευρωπαϊκό Πρωτάθλημα Υδατοσφαίρισης Ανδρών www.the-sports.org
* Ευρωπαϊκό Πρωτάθλημα Υδατοσφαίρισης Γυναικών www.the-sports.org
* Ευρωπαϊκό Πρωτάθλημα Υδατοσφαίρισης Ανδρών - Γυναικών: Μετάλλια - Συνθέσεις ομάδων intersportstats.com

Championship
Κατηγορία:Διεθνείς αθλητικές διοργανώσεις της Ευρώπης
European Championship
European Championship
European Championship